b'\n_START_ARTICLE_\nDe\xc5\xa1imtd\xc4\x97mis drebulenis\n_START_SECTION_\nImago\n_START_PARAGRAPH_\n12 \xe2\x80\x93 20 mm dyd\xc5\xbeio. \xc5\xbdalsvai geltoni arba geltonai pilkos spalvos. Ant antsparni\xc5\xb3 turi po 5 juodas d\xc4\x97mes. Ant prie\xc5\xa1nugar\xc4\x97l\xc4\x97s 5 juodos d\xc4\x97m\xc4\x97s, viena juoda d\xc4\x97m\xc4\x97 centre, ir po 2 i\xc5\xa1 \xc5\xa1on\xc5\xb3 (d\xc4\x97meli\xc5\xb3 ry\xc5\xa1kumas varijuoja). Gyvi vabalai cypsi.\n_START_SECTION_\nLerva\n_START_PARAGRAPH_\nLervos storokos, balsvai rusvos, su tamsiai ruda "galvute" (kaip ir vis\xc5\xb3 \xc5\xabsuo\xc4\x8di\xc5\xb3).\n_START_SECTION_\nBiologija, ekologija\n_START_PARAGRAPH_\nVystosi po drebul\xc4\x97s (Populus tremula) arba baltosios tuopos (Populus alba) ar kit\xc5\xb3 tuop\xc5\xb3 (Populus sp.) \xc5\xbeieve. Nuo to, kokiame medyje vystosi lerva, priklauso ir suaugusi\xc5\xb3j\xc5\xb3 vabal\xc5\xb3 (imago) spalva: tie kurie vyst\xc4\x97si drebul\xc4\x97je (S. tremula) yra geltonai \xc5\xbealsvos arba geltonai pilkos spalvos, kurie vyst\xc4\x97si baltojoje tuopoje (S. alba) \xe2\x80\x93 pilki._NEWLINE_Lervoms vystytis reikalingas labai dr\xc4\x97gnas substratas. L\xc4\x97liuk\xc4\x97mis virsta balanoje._NEWLINE_Suaug\xc4\x99 vabalai apgrau\xc5\xbeia lapus ir \xc5\xabglius.\n_START_SECTION_\nPaplitimas\n_START_PARAGRAPH_\nGyvena Europoje ir \xc5\xa0iaurin\xc4\x97je Azijoje._NEWLINE_Lietuvoje n\xc4\x97ra labai gausus.'